Neuvoston asetus (ETY) N:o 1467/70, annettu 20 päivänä heinäkuuta 1970, tietyistä raakatupakka-alan interventiota koskevista yleisistä säännöistä



Virallinen lehti nro L 164 , 27/07/1970 s. 0032 - 0033

Suomenk. erityispainos Alue 3 Nide 3 s. 0042

Tanskank. erityispainos: Sarja I Alue 1970(II) s. 0432

Ruotsink. erityispainos Alue 3 Nide 3 s. 0042

Englannink. erityispainos: Sarja I Alue 1970(II) s. 0497

Kreikank. erityispainos: Luku 03 Nide 33 s. 0028

Espanjank. erityispainos: Luku 03 Nide 3 s. 0245

Portugalink. erityispainos: Luku 03 Nide 3 s. 0245



NEUVOSTON ASETUS (ETY) N:o 1467/70, annettu 20 päivänä heinäkuuta 1970, tietyistä raakatupakka-alan interventiota koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1) ja erityisesti sen 5 artiklan 5 kohdan, 6 artiklan 9 kohdan ja 7 artiklan 3 kohdan, ottaa huomioon komission ehdotuksen, sekä katsoo, että yhtenäismarkkinoiden toteuttaminen raakatupakka-alalla edellyttää yhteisön interventiotoimenpiteiden soveltamista sen varmistamiseksi, että yhteisön tuottajat saavat tuotantonsa kaupaksi vastaavin edellytyksin kuin ne, joita kansallisten markkinajärjestelyjen rajoissa on jo valtaosaa tuotannosta koskevina olemassa, koska interventioelinten on välttämätöntä saada ostetut tupakanlehdet jalostetuiksi ja käsitellyiksi, olisi tehtävä ero toisaalta ensiasteen jalostuksen, käsittelyn ja varastoinnin turvaavien interventiokeskusten ja toisaalta tupakanlehtien keruun ja tilapäisen varastoinnin varmistavien interventiokeskusten välillä interventioon tarjotun tuotteen toimitusten helpottamiseksi; olisi säädettävä näiden keskusten luetteloinnista, jotta intervention yhteydessä asianomaisille tuottajille annetut takuut olisivat yhtäläiset kaikilla yhteisön tuotantoalueilla, yhteisön interventiotoimenpiteiden täytäntöönpano edellyttää, että interventioelimet toteuttavat tupakan haltuunoton sellaisin edellytyksin, joissa erilaisten tupakkalajikkeiden viljely- ja kuivausmenetelmien väliset alueelliset erot otetaan erityisesti huomioon; tämän vuoksi olisi interventiokeskuksen valinta rajattava ainoastaan lähinnä tuotanto- tai ensiasteen jalostuspaikkaa sijaitseviin keskuksiin, koska nämä yleensä täyttävät edellä tarkoitetut edellytykset, on kuitenkin tärkeätä huolehtia siitä, että tupakka tarvittavassa määrin ohjautuu sellaiseen interventiokeskukseen, jolla on kylliksi tilapäiseen tai pitempiaikaiseen varastointiin tarvittavaa kapasiteettia ja joka mahdollisesti parhaiten soveltuu kyseiselle lajikkeelle ja laadulle; tämän vuoksi olisi interventioelimen sallittava päättää tupakan haltuunottopaikasta sille kaikista sen toimialaan kuuluvista toimenpiteistä ennakoitavasti aiheutuvien kustannusten perusteella, tietyissä tapauksissa saattaa olla suotavaa nimetä muu kuin lähinnä tuotanto- tai ensiasteen jalostuspaikkaa sijaitseva keskus; tällaisesta päätöksestä mahdollisesti aiheutuvat lisäkuljetuskustannukset olisi määrättävä interventioelimen maksettaviksi, edellä tarkoitetun tupakanlehtien haltuunottopaikan ja niiden ensiasteen jalostus- ja käsittelypaikan välillä tehdyn eron huomioon ottaen olisi viimeksi mainittu paikka vahvistettava interventioelimelle kaikista sen toimialaan kuuluvista liiketoimista ennakoitavasti aiheutuvien kustannusten perusteella, ja interventiot olisi rajattava koskemaan vain sellaisia tupakkalaatuja, joiden hyödyntämisestä on riittävät takeet; tämän vuoksi olisi interventioiden ulkopuolelle jätettävä kaikki laadut, jotka eivät vastaa yksityiskohtaisissa soveltamissäännöissä määriteltäviä vähimmäislaatuominaisuuksia, ON ANTANUT TÄMÄN ASETUKSEN: 1 artikla Asetuksen (ETY) N:o 727/70 17 artiklassa säädettyä menettelyä noudattaen on vahvistettava: a) merkittävillä tupakanlehtien tuotantoalueilla sijaitsevia ja tällaisen tupakan tilapäistä varastointikapasiteettia omaavia interventiokeskuksia, jäljempänä "keruukeskus`; b) tupakanlehtien tilapäiseen varastointiin tarvittavaa kapasiteettia omaavia, niiden ensiasteen jalostukseen ja käsittelyyn tarvittavilla laitteistoilla varustettuja, sekä sellaisen tupakan, jolle ensiasteen jalostus- ja käsittelytoimenpiteet on suoritettu, varastointiin ja säilytykseen tarvittavaa kapasiteettia omaavia interventiokeskuksia, jäljempänä `jalostus- ja varastointikeskus`. 2 artikla 1. Kaikki tupakanlehtiä koskevat interventiotarjoukset on tehtävä interventioelimelle yhden sellaisen keruukeskuksen tai jalostus- ja varastointikeskuksen nimissä, joka on valittu kyseisen tupakan korjuupaikkaa lähinnä sijaitsevien kolmen keskuksen joukosta. 2. Kaikki paalattua tupakkaa koskevat interventiotarjoukset on tehtävä interventioelimelle yhden sellaisen jalostus- ja varastointikeskuksen nimissä, joka on valittu kyseisen tupakan ensiasteen jalostus- ja käsittelypaikkaa lähinnä sijaitsevien kolmen keskuksen joukosta. 3. Lähinnä sijaitsevilla keskuksilla tarkoitetaan niitä, joihin tupakka on ohjattavissa vähäisimmin kustannuksin. 3 artikla 1. Interventioelinten on päätettävä tupakan haltuunottopaikasta. 2. Interventioelin ei saa nimetä muuta haltuunottopaikkaa kuin tupakan haltijan ilmoittaman keskuksen, jos tämä keskus interventiotoimenpiteen toteuttamishetkellä omaa: a) tupakanlehtien osalta riittävän kapasiteetin niiden tilapäiseen varastointiin; b) paalatun tupakan osalta riittävän kapasiteetin sen varastointiin tai riittävät takeet tarjotun tupakkalajikkeen ja -laadun asianmukaisesta säilytyksestä. 3. Interventioelimen on nimettävä haltuunottopaikaksi se paikka, joka on sijainniltaan kaikki kustannukset, mukaan lukien a) tupakanlehtien osalta kuljetukseen, tilapäiseen varastointiin, ensiasteen jalostukseen ja käsittelyyn liittyvät kustannukset, samoin kuin jalosteen säilytys- ja varastointikustannukset, b) paalatun tupakan osalta sen kuljetus-, säilytys- ja varastointikustannukset, huomioon ottaen edullisin. 4. Jos interventioelimen nimeämä haltuunottopaikka ei ole yksi 2 artiklassa tarkoitetuista kolmesta keskuksesta, interventioelimen on vastattava kuljetuksesta mahdollisesti aiheutuvista lisäkustannuksista, jotka sen on itsensä määritettävä. 4 artikla Interventioelimen on käytettävä myyjän valitsemassa keskuksessa haltuun ottamiensa tupakanlehtien ensiasteen jalostus- ja käsittelypaikkana sitä paikkaa, joka on sijainniltaan kaikki ensiasteen jalostukseen, käsittelyyn ja varastointiin liittyvät kustannukset sekä sen ja haltuunottopaikan väliset kuljetuskustannukset huomioon ottaen edullisin. 5 artikla Interventioelinten on ostettava ainoastaan lajike- ja laatuluokituksen perusteella määriteltäviä vähimmäislaatuominaisuuksia vastaavaa tupakkaa. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1970. Neuvoston puolesta Puheenjohtaja W. SCHEEL (1) EYVL N:o L 94, 28.4.1970, s. 1.